CELEX: 32020R1485
Language: fi
Date: 2020-10-12 00:00:00
Title: Neuvoston asetus (EU) 2020/1485, annettu 12 päivänä lokakuuta 2020, eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 annetun asetuksen (EU) 2019/2236 muuttamisesta

16.10.2020   
               
               
                  FI
               
               
                  Euroopan unionin virallinen lehti
               
               
                  L 343/3
               
            
         NEUVOSTON ASETUS (EU) 2020/1485,
         annettu 12 päivänä lokakuuta 2020,
         eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 annetun asetuksen (EU) 2019/2236 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksessa (EU) 2019/2236 (1) vahvistetaan eräiden kalakantojen ja kalakantaryhmien Välimerellä ja Mustallamerellä sovellettavat kalastusmahdollisuudet vuodeksi 2020.
                  
               
                     (2)
                  
                  
                     Läntisen Välimeren pohjakalakantoja hyödyntäviä kalastuksia koskeva monivuotinen suunnitelma, jäljempänä ’suunnitelma’, vahvistettiin Euroopan parlamentin ja neuvoston asetuksella (EU) 2019/1022 (2). Kyseisen asetuksen mukaan asianomaisten kantojen kalastusmahdollisuudet olisi vahvistettava siten, että saavutetaan kalastuskuolevuus kestävän enimmäistuoton (MSY) tasolla mahdollisuuksien mukaan asteittain vuoteen 2020 mennessä ja viimeistään 1 päivänä tammikuuta 2025.
                  
               
                     (3)
                  
                  
                     Asetuksen (EU) 2019/1022 mukaisesti kalastusmahdollisuudet olisi ilmaistava suurimman sallitun pyyntiponnistuksen muodossa ja vahvistettava kyseisessä asetuksessa säädetyn pyyntiponnistusjärjestelmän mukaisesti. Kunkin jäsenvaltion olisi pitänyt laskea perustaso kunkin pyyntiponnistusryhmän tai maantieteellisen osa-alueen osalta keskimääräisenä pyyntiponnistuksena, joka ilmaistaan kalastuspäivien lukumääränä 1 päivän tammikuuta 2015 ja 31 päivän joulukuuta 2017 välisenä aikana, ottaen siinä huomioon ainoastaan ne alukset, jotka kalastivat kyseisellä kaudella aktiivisesti. Jäsenvaltiot ovat ilmoittaneet tietonsa pyyntiponnistuksen perustasosta laivastonosien mukaan ja kalastuspäivinä.
                  
               
                     (4)
                  
                  
                     Arvioidessaan perustasoa pyyntiponnistuksen vähentämistä varten Espanja havaitsi virheen teknisessä laskelmassa, jota käytetään kalastuspäivien erottelemiseen rannikkokalastuksen ja syvänmerenkalastuksen välillä, kun kyseessä ovat pidempään kuin yhden päivän kestävät matkat.
                  
               
                     (5)
                  
                  
                     Näin ollen on tarpeen muuttaa Espanjan perustasolaskelmaa kalastuspäivinä ilmoitetun suurimman sallitun pyyntiponnistuksen osalta. Tällainen laskelman muutos ei vaikuta Espanjan kalastuspäivien kokonaismäärään eikä suunnitelman täytäntöönpanoon muissa jäsenvaltioissa. Tällainen muutos on kuitenkin tarpeen, jotta vältetään mahdolliset ristiriidat Espanjan pyyntiponnistusraportoinnin ja asetuksessa (EU) 2019/2236 vahvistetun pyyntiponnistuksen määrän välillä.
                  
               
                     (6)
                  
                  
                     Asetus (EU) 2019/2236 olisi sen vuoksi muutettava vastaavasti.
                  
               
                     (7)
                  
                  
                     Asian kiireellisyyden vuoksi tämän asetuksen olisi tultava voimaan välittömästi sen jälkeen, kun se on julkaistu. Asetusta (EU) 2019/2236 sovelletaan 1 päivästä tammikuuta 2020. Myös tätä asetusta olisi sovellettava kyseisestä päivästä. Tällainen taannehtiva soveltaminen ei vaikuta oikeusvarmuuden ja luottamuksensuojan periaatteiden soveltamiseen, sillä asianomaisten pyyntiponnistusryhmien kalastusmahdollisuuksia ei ole vielä käytetty loppuun,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EU) 2019/2236 muuttaminen
            Korvataan asetuksen (EU) 2019/2236 liitteessä I oleva a) jakso seuraavasti:
            
                        ”a)
                     
                     
                        Alboráninmeri, Baleaarit, Pohjois-Espanja ja Lioninlahti (maantieteelliset osa-alueet 1–2-5-6-7)
                        
                                    Kantaryhmä
                                 
                                 
                                    Alusten suurin pituus
                                 
                                 
                                    Espanja
                                 
                                 
                                    Ranska
                                 
                                 
                                    Italia
                                 
                                 
                                    Pyyntiponnistus-ryhmän koodi
                                 
                              
                                    Rusotäplämullo maantieteellisillä osa-alueilla 1, 5, 6 ja 7; kummeliturska maantieteellisillä osa-alueilla 1–5-6-7; syvänmerenkatkarapu maantieteellisillä osa-alueilla 1, 5 ja 6; keisarihummeri maantieteellisillä osa-alueilla 5 ja 6.
                                 
                                 
                                    < 12 m
                                 
                                 
                                    2 260 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR1
                                 
                              
                                    ≥ 12 m ja < 18 m
                                 
                                 
                                    24 284 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR2
                                 
                              
                                    ≥ 18 m ja < 24 m
                                 
                                 
                                    45 563 
                                 
                                 
                                    5 144 
                                 
                                 
                                    0
                                 
                                 
                                    EFF1/MED1_TR3
                                 
                              
                                    < 24 m
                                 
                                 
                                    16 047 
                                 
                                 
                                    6 258 
                                 
                                 
                                    0
                                 
                                 
                                    EFF1/MED1_TR4
                                 
                              
                                    
                                       Aristeus antennatus -katkarapu maantieteellisillä osa-alueilla 1, 5, 6 ja 7.
                                 
                                 
                                    < 12 m
                                 
                                 
                                    0
                                 
                                 
                                    0
                                 
                                 
                                    0
                                 
                                 
                                    EFF2/MED1_TR1
                                 
                              
                                    ≥ 12 m ja < 18 m
                                 
                                 
                                    1 139 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR2
                                 
                              
                                    ≥ 18 m ja < 24 m
                                 
                                 
                                    11 535 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR3
                                 
                              
                                    < 24 m
                                 
                                 
                                    9 260 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR4”
                                 
                              
                  
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 12 päivänä lokakuuta 2020.
            
               
                  Neuvoston puolesta
               
               
                  Puhemies
               
               J. BORRELL FONTELLES
            
         
         
            (1)  Neuvoston asetus (EU) 2019/2236, annettu 16 päivänä joulukuuta 2019, eräiden kalakantojen ja kalakantaryhmien Välimerellä ja Mustallamerellä sovellettavien kalastusmahdollisuuksien vahvistamisesta vuodeksi 2020 (EUVL L 336, 30.12.2019, s. 14).
         
            (2)  Euroopan parlamentin ja neuvoston asetus (EU) 2019/1022, annettu 20 päivänä kesäkuuta 2019, läntisen Välimeren pohjakalakantoja hyödyntäviä kalastuksia koskevasta monivuotisesta suunnitelmasta ja asetuksen (EU) N:o 508/2014 muuttamisesta (EUVL L 172, 26.6.2019, s. 1).